Fritz Todt

Fritz Todt (4. september 1891 Pforzheim – 8. veebruar 1942 Rastenburgi lennuväli, Ida-Preisimaa (tänapäeval Kętrzyn-Wilamowo lennuväli, Warmia-Masuuria vojevoodkond, Poola)) oli saksa ehitusinsener ja Saksamaa riigitegelane.

Fritz Todt oli pärit vabrikandi perekonnast. Pärast gümnaasiumi lõpetamist teenis ta 1910–1911 vabatahtlikuna sõjaväes ja alustas seejärel 1911. aastal Münchenis inseneriõpinguid. 1914–1918 osales ta ohvitserina Esimeses maailmasõjas. 1920. aastal lõpetas ta ülikooliõpingud Karlsruhes. 

1921–1933 töötas ta ehitusfirmas Sager & Woerner, esmalt veevarustuse, seejärel teedeehituse alal. 1922. aastal astus Todt Natsionaalsotsialistlikku Saksa Töölisparteisse, 1931. aastal sai ta SA-s Oberführeri (vastab kolonelile) auastme. 

1932. aastal kaitses Fritz Todt väitekirja ja sai doktorikraadi. Natsionaalsotsialistide võimuletuleku järel sai Todt Saksa Teedeameti peainspektoriks. 1938. aastal sai ta Saksamaa ehitustööstuse peavolinikuks, samal ajal rajas ta ka riikliku ehitusorganisatsiooni Organisation Todt.Fritz Todt 1891-1942 Lebendiges Museum Online

Alates 17. märtsist 1940 oli ta Saksamaa relvastuse ja laskemoona minister.Germany. Ministries 1871-1945 rulers.org

29. novembril 1941 ütles Fritz Todt Adolf Hitlerile, et sõda ei ole enam võimalik võita militaarsete vahenditega ja tuleks otsida poliitilisi lahendusi.Nicholas Stargardt. The German war : a nation under arms, 1939-45. London : Vintage, 2016, lk. 220-221

Fritz Todt hukkus lennuõnnetuses. Pärast Hitleri peakorteri külastamist Rastenburgis hakkas Todt lennukiga tagasi Berliini sõitma. Varsti pärast õhkutõusmist lennuk plahvatas ja kukkus alla. Kõik pardalviibinud hukkusid. On oletatud, et tegemist võis olla sabotaažiga.Blaine Taylor. The Mysterious Death of Dr. Fritz Todt, Nazi Engineer warfarehistorynetwork.com

Tunnustus
1938 – Kunsti ja Teaduse Saksa Rahvuslik Auhind

Viited

Kategooria:Saksamaa ehitusinsenerid
Kategooria:Saksamaa poliitikud
Kategooria:Natsionaalsotsialistliku Saksa Töölispartei liikmed
Kategooria:Sündinud 1891
Kategooria:Surnud 1941